Diari Oficial de la Generalitat Valenciana


Sumari del DOGV 7098, del 28-08-2013 (2013/8536)

RESOLUCIÓ de 26 d'agost de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni marc de col·laboració entre la Generalitat i l'Associació d'Investigació de la Indústria Agroalimentària per a la realització d'activitats tendents a fomentar i desenrotllar la investigació científica i tècnica en el sector agroalimentari.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7098

Data del DOGV
:   28-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8536


Data del document
:   26-08-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 26 d'agost de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni marc de col·laboració entre la Generalitat i l'Associació d'Investigació de la Indústria Agroalimentària per a la realització d'activitats tendents a fomentar i desenrotllar la investigació científica i tècnica en el sector agroalimentari. [2013/8536]  
La Generalitat i l'Associació d'Investigació de la Indústria Agroalimentària han subscrit, prèvia tramitació reglamentària, el 5 de juliol de 2013, el conveni marc de col·laboració per a la realització d'activitats tendents a fomentar i desenrotllar la investigació científica i tècnica en el sector agroalimentari.  
En compliment del que establix l'article 3.4 del Decret 20/1993, de 8 de febrer, del Consell, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 962/2013 i que figura com a annex d'esta resolució.  
  
València, 26 d'agost de 2013.- La directora general del Secretariat del Consell i Relacions amb les Corts: Marta Martí Arador.  
  
  
Conveni marc de col·laboració entre la Generalitat, a través de la Conselleria de Presidència i Agricultura, Pesca, Alimentació i Aigua i l'Associació d'Investigació de la Indústria Agroalimentària  
  
València, 5 de juliol de 2013  
  
Reunits  
D'una part, la Conselleria de Presidència i Agricultura, Pesca, Alimentació i Aigua, d'ara en avant CPAPAiA, amb CIF D-6299466-N, amb seu a València, i en nom seu i representació José Ciscar Bolufer, en virtut de les atribucions que li vénen conferides pel Decret 82/2013, de 21 de juny, del Consell, pel qual aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua.  
I d'una altra, l'Associació d'Investigació de la Indústria Agroalimentària, d'ara en avant AINIA, amb CIF G-46421988, amb seu en el Parc Tecnològic de Paterna, i en nom seu i representació Sebastián Subirats Huerta, segons escriptura d'elevació a públic d'acords socials de data 28 de setembre de 1998, emesa pel notari de València, Andrés Verdú Belmonte amb número 1675 del seu protocol.  
Ambdós parts es reconeixen mútuament en la qualitat en què intervenen i la capacitat legal necessària per a la firma del present conveni, i a este efecte,  
  
Exposen  
Que les dos entitats tenen objectius i interessos comuns en els camps d'investigació i desenrotllament tecnològic, l'increment de la qualitat de producció, la millora de la competitivitat i el foment de la modernització del sector agroalimentari.   
Que la col·laboració mútua potenciarà l'intercanvi d'informació i experiències científiques, fomentant l'existència de vincles d'innovació i transferència de tecnologia en les seues respectives àrees d'influència.  
  
I a este efecte, acorden formalitzar el present acord marc de col·laboració d'acord amb les següents,   
  
Clàusules  
  
Primera. Finalitat de l'acord de cooperació  
El present acord establix el marc de cooperació entre les parts per a la realització d'activitats tendents a fomentar i desenrotllar la investigació científica i tècnica en el sector agroalimentari.   
  
Segona. Modalitats de col·laboració  
A fi de satisfer els objectius definits en l'article anterior, ambdós parts es comprometen, en la mesura dels mitjans de què puguen disposar, i d'acord amb les normes de cada institució, a la:  
a) Realització de projectes d'investigació i desenrotllament tecnològic.  
b) Prestació mútua d'instrumental científic i plantes pilot.  
c) Intercanvi de personal entre les dos institucions per al desenrotllament de treballs específics, d'acord amb les respectives legislacions vigents.   
d) Intercanvi d'informació, documentació i assessorament científic i tecnològic.   
e) Organització de jornades d'estudi, cursos, seminaris, cicles de conferències, etc.  
f) Promoció de la formació i especialització tecnològica i professional.  
g) Publicacions conjuntes.  
h) Difusió i promoció de nous coneixements i tecnologies.  
Quantes altres siguen considerades d'interés mutu, dins de les disponibilitats de les parts i de les activitats que constituïxen l'objecte del present acord.  
  
Tercera. Establiment de la cooperació  
L'execució de les modalitats de cooperació previstes en el present conveni marc serà objecte de convenis específics elaborats de comú acord entre les dos institucions, en els quals figuraran l'objecte de la col·laboració, el pla de treball, els participants i el finançament.  
  
Quarta. Comissió de seguiment  
Per a facilitar l'elaboració dels convenis específics i el seu compliment, es constituirà una comissió de seguiment paritària integrada pel director d'AINIA i pel director general de Producció Agrària i Ramaderia per part de la CPAPAiA   
Esta comissió farà almenys anualment un balanç de les accions que s'han dut a terme o que estan en curs i elaboraran, si és el cas, un informe que serà comunicat a les instàncies apropiades.  
  
Quinta. Finançament  
El present conveni no suposarà increment pressupostari per a la Generalitat, i les actuacions que se'n deriven es finançaran amb el gasto associat a les activitats ordinàries de les dos parts.  
Estes podran col·laborar per a obtindre fons de finançament extern d'entitats i organismes, que seran utilitzats per a donar suport a les activitats que es duguen a terme en l'àmbit d'este acord, sobre la base d'una justa reciprocitat.  
  
Sexta. Sentit del conveni  
El present conveni marc no s'ha d'interpretar en el sentit d'haver creat una relació legal o financera entre les parts. El conveni constituïx una declaració d'intencions la fi de la qual és promoure autèntiques relacions de benefici mutu en matèria de col·laboració científica i tècnica en el sector agroalimentari i que suposen una sinergia d'actuacions sense increments pressupostaris.  
Conforme a l'article 4.1.c del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, este conveni queda exclòs del seu àmbit d'aplicació.   
  
  
Sèptima. Duració  
El conveni marc ací subscrit tindrà validesa mínima a partir de la data de la firma, de cinc anys, després dels quals podrà prorrogar-se per períodes de tres anys a iniciativa de qualsevol de les parts, amb l'acord previ exprés que en este sentit s'ha d'establir abans de la data de la seua terminació.  
  
Octava. Modificació  
Les parts podran modificar el present conveni marc en qualsevol moment per acord exprés de les parts firmants.  
  
Novena. Resolució del conveni  
El present conveni marc es podrà resoldre per les causes següents:  
1. Per mutu acord de les parts.  
2. Per expiració del termini de duració inicial o de les seues pròrrogues.  
3. Per decisió unilateral d'una de les parts per mitjà de comunicació expressa per escrit a l'altra part amb una antelació de sis mesos a la data en què vaja a donar-ho per conclòs.  
En tot cas, si es procedira a la resolució del present conveni marc, les dos parts es comprometen a finalitzar el desenrotllament de les accions ja iniciades en el moment de la notificació de la resolució.  
  
Deu. Protecció de dades de caràcter personal  
De conformitat amb la Llei Orgànica 15/1999, de 13 de desembre, de Protecció de Dades de Caràcter Personal, les dos entitats, per mitjà de la firma del present document, s'autoritzen mútuament per al tractament de les dades personals que s'hi indiquen, que seran incloses en un fitxer amb les finalitats que es desprenen de forma directa de la relació establida entre les dos, i amb els límits que se'n deriven.  
  
Així mateix, s'informa de la possibilitat d'exercitar els drets d'accés, rectificació, cancel·lació i oposició enviant la sol·licitud per escrit a AINIA o a la Conselleria de Presidència i d'Agricultura, Pesca, Alimentació i Aigua, Direcció General de Producció Agrària i Ramaderia, en la direcció carrer d'Amadeu de Savoia, 2, CP 46252, València, amb la referència «Protecció de dades personals».  
Les dos entitats es comprometen a tractar de manera confidencial les dades personals dels membres d'ambdós entitats, que li siguen facilitades en el marc de la relació mantinguda, a tractar-les d'acord amb la normativa de protecció de dades personals, i a utilitzar-les, exclusivament, amb les anteriors finalitats.  
  
Onze. Discrepàncies  
Les parts es comprometen a resoldre de manera amistosa en el si de la comissió de seguiment qualsevol desacord que puga sorgir en el desenrotllament del present conveni, bé entenent que amb anterioritat s'aplicaran els criteris de bona fe i voluntat d'arribar a acords.  
  
En cas de conflicte, les parts se sotmeten als jutjats i tribunals de la ciutat de València, amb renúncia al seu fur propi.   
I en prova de conformitat, firmen per duplicat el present document, en el lloc i la data que s'indiquen a continuació.  
  
  
Per la Conselleria de Presidència i Agricultura, Pesca, Alimentació i Aigua,  
José Ciscar Bolufer  
  
Per AINIA,  
Sebastián Subirats Huerta